
8 հոկտեմբերի 2026 թվականի N        -Ն


ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՕԳՈՍՏՈՍԻ 12-Ի N 1324-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
---------------------------------------------------------------------------------------------------------


Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները` Հայաստանի Հանրապետության կառավարությունը    ո ր ո շ ու մ    է.
1. Հայաստանի Հանրապետության կառավարության 2021 թվականի օգոստոսի 12-ի «Օրինապահ հարկ վճարող համարելու չափանիշները և օրինապահ հարկ վճարողի հավաստագրի տրամադրման կարգը հաստատելու մասին» N 1324-Ն որոշման (այսուհետ՝ որոշում) մեջ կատարել հետևյալ փոփոխությունները և լրացումները՝
1) որոշման վերնագրում «ԵՎ ՕՐԻՆԱՊԱՀ ՀԱՐԿ ՎՃԱՐՈՂԻ ՀԱՎԱՍՏԱԳՐԻ ՏՐԱՄԱԴՐՄԱՆ ԿԱՐԳԸ» բառերը փոխարինել «, ՕՐԻՆԱՊԱՀ ՀԱՐԿ ՎՃԱՐՈՂԻ ՀԱՎԱՍՏԱԳՐԻ ՏՐԱՄԱԴՐՄԱՆ ԵՎ ՕՐԻՆԱՊԱՀ ՀԱՐԿ ՎՃԱՐՈՂԻ ՀԱՎԱՍՏԱԳՐԻ ԳՈՐԾՈՂՈՒԹՅԱՆ ԴԱԴԱՐԵՑՄԱՆ ԿԱՐԳԵՐԸ» բառերով.
2) որոշման 1-ին կետը լրացնել հետևյալ բովանդակությամբ 3-րդ ենթակետով՝
«3) օրինապահ հարկ վճարողի հավաստագրի գործողության դադարեցման կարգը՝ համաձայն N 3 հավելվածի:». 
3) որոշման 1-ին կետի 1-ին ենթակետով հաստատված N 1 հավելվածում՝
ա. 1-ին կետը «կազմակերպության» բառից հետո լրացնել «(բացառությամբ ներդրումային ֆոնդի)» բառերով,
բ. 1-ին կետի 4-րդ ենթակետը «ներառող» բառից հետո լրացնել «՝ ավարտված» բառով և հանել «, որոնց ներկայացման ժամկետը լրացել է» բառերը,
գ. 1-ին կետի 5-րդ ենթակետից հանել «(կամ)» բառը,
դ. 1-ին կետի 6-րդ ենթակետում «կամ 416-րդ» բառերը փոխարինել «, 416-րդ, 419-րդ, 424-րդ կամ Վարչական իրավախախտումների վերաբերյալ ՀՀ օրենսգրքի 165-րդ» բառերով,
ե. 1-ին կետը լրացնել հետևյալ բովանդակությամբ 6.1-ին ենթակետով՝
«6.1) դիտարկվող ժամանակահատվածում օրենսգրքի 407-րդ, 408-րդ կամ 409-րդ հոդվածներով սահմանված իրավախախտման բացակայություն.»,
զ. 1-ին կետի 7-րդ ենթակետում առաջին նախադասության «և (կամ) մաքսային» բառերը փոխարինել «(մաքսային)» բառով, իսկ երկրորդ նախադասության «և (կամ)» բառերը փոխարինել «կամ» բառով,
է. 1-ին կետի 10-րդ ենթակետում «գործունեությանը։» բառը փոխարինել «գործունեությանը և դիմումը ներկայացնելու օրվա դրությամբ գործունեության ոլորտի համար օրենսդրությամբ սահմանված բոլոր լիցենզիաների, արտոնագրերի, ծանուցումների առկայություն.» բառերով,
ը. 1-ին կետը լրացնել հետևյալ բովանդակությամբ 11-րդ և 12-րդ ենթակետերով՝
«11) դիտարկվող ժամանակահատվածում և դրան նախորդող երկու հարկային տարում գործունեության արդյունքներով (առանց նախորդ տարիներից փոխանցվող հարկային վնասի) անընդմեջ առաջացած հարկային վնասի բացակայություն.
12) հարկ վճարողը դիտարկվող ժամանակահատվածի կեսից ավելի ամիսների համար հաշվարկել է ամսական 2 և ավելի աշխատողի աշխատավարձ և դրան հավասարեցված այլ վճարումներ, ընդ որում բոլոր հաշվարկված աշխատավարձերի և դրան հավասարեցված այլ վճարումների չափերը գերազանցում են նվազագույն աշխատավարձի չափը։»,
թ. 1.2-րդ կետում «3-րդ,» բառից հետո լրացնել «6-րդ, 6.1-ին,» բառերով, իսկ «հոդվածով» բառը փոխարինել «և 362-րդ հոդվածներով» բառերով,
ժ. 2-րդ կետում «հանրագումարը» բառից հետո լրացնել «կամ նվազեցված հարկային վնասը՝ նրան համարժեք շահութահարկի գումարի չափով» բառերով, «և (կամ)» բառերը փոխարինել «կամ» բառով, «(պակասեցվող) գումարը» բառերից հետո լրացնել «կամ նվազել է հարկային վնասը՝ նրան համարժեք շահութահարկի գումարի չափով)» բառերով, 0,05 թիվը փոխարինել 0,1 թվով, իսկ 4 մլն բառերը փոխարինել 10 մլն բառերով,
[bookmark: _GoBack]ժա. 3-րդ կետից հետո լրացնել լրացնել հետևյալ բովանդակությամբ 4-րդ կետով՝
«4. Սույն կարգի 1-ին կետի 4-րդ և 5-րդ ենթակետերով սահմանված չափանիշները համարվում են բավարարված, եթե իրավախախտումներն արձանագրվել են 2-ից ոչ ավել անգամ։».
4) որոշման 1-ին կետի 2-րդ ենթակետով հաստատված N 2 հավելվածում՝ 
ա. 7-րդ կետը «ցանկերը» բառից հետո լրացնել «հարկային մարմնի ղեկավարի սահմանված կարգով» բառերով,
բ. 8-րդ կետը շարադրել հետևյալ խմբագրությամբ՝
«8. Օրինապահ հարկ վճարողի հավաստագիրը տրամադրվում է անժամկետ՝ տրամադրվող հավաստագրում նշելով հավաստագրի գործողության ժամկետի սկիզբը, բացառությամբ լիազորված տնտեսական օպերատորների ռեեստրում ընդգրկվելու համար տրամադրվող հավաստագրի, որը գործում է տրման օրվանից մինչև հավաստագրի տրման ամսվան հաջորդող 12-րդ ամսվա վերջին օրացուցային օրվա ավարտը։»,
գ. լրացնել հետևյալ բովանդակությամբ 8.1-ին կետով՝
«8.1. Անժամկետ տրամադրված օրինապահ հարկ վճարողի հավաստագրի գործողությունը հարկային մարմնի կողմից դադարեցվում է ՀՀ կառավարության 2021 թվականի օգոստոսի 12-ի N 1324-Ն որոշման N 3 հավելվածով սահմանված կարգով։»,
դ. 9-րդ կետը շարադրել հետևյալ խմբագրությամբ՝
«9. Լիազորված տնտեսական օպերատորների ռեեստրում ընդգրկվելու համար նոր հավաստագիր ստանալու նպատակով հարկ վճարողը կարող է դիմել գործող հավաստագրի տրման օրվան հաջորդող ամսվա 1-ից։»,
ե. N 1 ձևը լրացնել հետևյալ բովանդակությամբ 3.1-ին կետով՝
«
	3․1.
	 Հավաստագրի տեսակ
	Ձև N 2
	Ձև N 3

	
	
	 
	 


»,
զ. N 1 ձևում հունվարից բառը փոխարնել հունվարի 1-ից բառերով, իսկ ներկայացնելու ամսվան նախորդող ամսվա ընթացքում բառերը փոխարինել ներկայացնելը բառով,
է. N 2 ձևով հաստատված հավաստագրի ձևերից հանել «Ուժի մեջ է մինչև (օրը, ամիսը, տարեթիվը)»,   «Expires on  (date) » և «Действителен до     (день, месяц, год)  »  տողերը. 
5) որոշումը լրացնել N 3 հավելվածով՝ համաձայն հավելվածի:
2. Սույն որոշումն ուժի մեջ է մտնում 2027 թվականի հունվարի 1-ից և կիրառվում է 2027 թվականի հունվարի 1-ից հետո օրինապահ հարկ վճարողի հավաստագիր ստանալու համար դիմում ներկայացրած ԱԱՀ վճարող համարվող կազմակերպությունների և անհատ ձեռնարկատերերի նկատմամբ:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
                           ՎԱՐՉԱՊԵՏ			                                Ն. ՓԱՇԻՆՅԱՆ

Երևան

Normal.dot
image1.jpeg




